Document ID: 32007R1543

KOMMISSIONENS FORORDNING (EF) Nr. 1543/2007
af 20. december 2007
om ændring af forordning (EF) nr. 581/2004 om en løbende licitation for eksportrestitutioner for visse typer smør og forordning (EF) nr. 582/2004 om en løbende licitation for eksportrestitutioner for skummetmælkspulver
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 31, stk. 3, litra b), og stk. 14, og
ud fra følgende betragtninger:
(1)
Ved artikel 1, stk. 1, i Kommissionens forordning (EF) nr. 581/2004 (2) og artikel 1, stk. 1, i Kommissionens forordning (EF) nr. 582/2004 (3) indledes der løbende licitationer for fastsættelse af eksportrestitutioner for visse mejeriprodukter til eksport til alle destinationer, bortset fra bestemte tredjelande og områder.
(2)
For at undgå misfortolkninger af disse destinationers status bør der skelnes mellem tredjelande og områder i EU’s medlemsstater, som ikke er omfattet af Fællesskabets toldområde.
(3)
I artikel 2, stk. 2, i forordning (EF) nr. 581/2004 og artikel 2, stk. 2, i forordning (EF) nr. 582/2004 fastsættes derfor de perioder, hvor der kan afgives bud på eksportrestitutionslicenser for smør og skummetmælkspulver. Som følge af situationen på markedet for mælk og mejeriprodukter er der i Kommissionens forordning (EF) nr. 1119/2007 af 27. september 2007 om fravigelse af forordning (EF) nr. 581/2004 om en løbende licitation for eksportrestitutioner for visse typer smør og forordning (EF) nr. 582/2004 om en løbende licitation for eksportrestitutioner for skummetmælkspulver (4) fastsat bestemmelser om én enkelt licitationsperiode om måneden i det sidste kvartal af 2007.
(4)
Da den nuværende markedssituation forventes at vare ved, bør denne hyppighed for licitationsperioderne gøres permanent fra januar 2008 for at undgå unødvendige administrative procedurer og udgifter.
(5)
Det er derfor nødvendigt at ændre forordning (EF) nr. 581/2004 og (EF) nr. 582/2004 i overensstemmelse hermed.
(6)
Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I forordning (EF) nr. 581/2004 foretages følgende ændringer:
1)
Artikel 1, stk. 1, andet afsnit, affattes således:
»De i første afsnit nævnte produkter er bestemt til eksport til alle destinationer undtagen følgende lande og områder:
a)
tredjelande: Andorra, Vatikanstaten, Liechtenstein og USA
b)
EU-medlemsstaters områder, der ikke er omfattet af Fællesskabets toldområde: Gibraltar, Ceuta, Mellilla, kommunerne Livigno og Campione d’Italia, Helgoland, Grønland, Færøerne og de områder af Republikken Cypern, hvor regeringen for Republikken Cypern ikke udøver effektiv kontrol.«
2)
Artikel 2, stk. 2, affattes således:
»2. Hver licitationsperiode begynder kl. 13.00 (belgisk tid) den anden tirsdag i måneden med følgende undtagelser:
a)
I august begynder den kl. 13.00 (belgisk tid) den tredje tirsdag.
b)
I december begynder den kl. 13.00 (belgisk tid) den første tirsdag.
Falder tirsdagen på en helligdag, begynder perioden kl. 13.00 (belgisk tid) den følgende arbejdsdag.
Hver licitationsperiode slutter kl. 13.00 (belgisk tid) den tredje tirsdag i måneden med følgende undtagelser:
a)
I august slutter den kl. 13.00 (belgisk tid) den fjerde tirsdag.
b)
I december slutter den kl. 13.00 (belgisk tid) den anden tirsdag.
Falder tirsdagen på en helligdag, slutter perioden kl. 13.00 (belgisk tid) den seneste forudgående arbejdsdag.«
Artikel 2
I forordning (EF) nr. 582/2004 foretages følgende ændringer:
1)
Artikel 1, stk. 1, affattes således:
»1. Der indledes en løbende licitation for at fastlægge eksportrestitutionen for skummetmælkspulver som omhandlet i afsnit 9 i bilag I til Kommissionens forordning (EØF) nr. 3846/87 (5) i sække af mindst 25 kg nettovægt og med højst 0,5 vægtprocent tilsatte ikke-mælkeprodukter henhørende under produktkode ex ex 0402 10 19 9000 til eksport til alle destinationer undtagen følgende lande og områder:
a)
tredjelande: Andorra, Vatikanstaten, Liechtenstein og USA
b)
EU-medlemsstaters områder, der ikke er omfattet af Fællesskabets toldområde: Gibraltar, Ceuta, Mellilla, kommunerne Livigno og Campione d’Italia, Helgoland, Grønland, Færøerne og de områder af Republikken Cypern, hvor regeringen for Republikken Cypern ikke udøver effektiv kontrol.
2)
Artikel 2, stk. 2, affattes således:
»2. Hver licitationsperiode begynder kl. 13.00 (belgisk tid) den anden tirsdag i måneden med følgende undtagelser:
a)
I august begynder den kl. 13.00 (belgisk tid) den tredje tirsdag.
b)
I december begynder den kl. 13.00 (belgisk tid) den første tirsdag.
Falder tirsdagen på en helligdag, begynder perioden kl. 13.00 (belgisk tid) den følgende arbejdsdag.
Hver licitationsperiode slutter kl. 13.00 (belgisk tid) den tredje tirsdag i måneden med følgende undtagelser:
a)
I august slutter den kl. 13.00 (belgisk tid) den fjerde tirsdag.
b)
I december slutter den kl. 13.00 (belgisk tid) den anden tirsdag.
Falder tirsdagen på en helligdag, slutter perioden kl. 13.00 (belgisk tid) den seneste forudgående arbejdsdag.«
Artikel 3
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. januar 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. december 2007.

Labels: 3
17